અત્યારે તેમના શરીરની ઊંચાઈ ૩૦૦૦ ફૂટ છે. રાજકુમારી રૂકમણી ભગવાનને પરણનાર ભાગ્યવાન સ્ત્રી બન્યા. જયારે ભગવાન રામના પિતા દશરથ રાજાનું રાજ્ય આપણી પૃથ્વી પર હતું ત્યારે ભગવાન સીમંધરે દીક્ષા લીધી. વીસમા તીર્થંકર મુનિસુવ્રત સ્વામી અને એકવીસમા તીર્થંકર શ્રી નેમિનાથની વચ્ચેનો એ કાળ હતો. દીક્ષા વખતે તેમને ચોથું મન:પર્યવ જ્ઞાન પ્રાપ્ત થયું. હજારો વર્ષ તેઓ સાધુ રહ્યા, તે દરમ્યાન તેમણે જ્ઞાનને આવરણ કરનારા કર્મોનો ક્ષય કર્યો, ભગવાન સર્વજ્ઞ બન્યા અને કેવળજ્ઞાન પ્રાપ્ત કર્યું.